Gepubliseer op 01 April 2021
Paasnaweek is die hoogtepunt van ons Christelike jaar. Nie net besef ons dat Jesus Christus vir ons gesterf het nie, maar ons ook vrygekoop het. Daarom het die sonde geen houvas oor ons nie. Ons is vry!
Hierdie naweek is baie spesiaal vir ons as kinders van die Here. Kom vier Paasnaweek saam met ons deur die dienste by die kerk by te woon of deur die lewendige uitsendings te kyk op ons YouTube-kanaal. Die President het ook vir ons die vergunning gegee om meer mense in die kerk te akkommodeer. Ons vir hierdie spesiale naweek nie voorafopgeneemde dienste nie, maar wel vier lewendige uitsendings (twee op Vrydag en twee op Sondag).
Op Goeie Vrydag, 2 April, het ons 'n nagmaaldiens om 8:00 en 10:00 in die kerk. bepreek hier asseblief: https://forms.gle/789x4mubdqViZeRY7
Op Sondag, 4 April, vier ons fees omdat Jesus opgestaan het. Dit is die gewone Sondagdienste: 08:00, 10:00 en 19:00 in die kerk, asook om 9:00 'n Meditatiewe diens in die Kapel. Bespreek asseblief betyds hier: https://forms.gle/EjkWcwKB9u43pA5G9
Mag Paastyd vir elkeen 'n tyd van stilte, nadenke en ook feesvier wees, want Jesus leef – Hy het waarlik opgestaan!